	
	Budapest Főváros Főpolgármestere


	
	

	
	

	[Vonalkód]
[Vonalkód]
	ikt. szám:
	39/14- 23/2011.[Iktatószám]

	
	Előterjesztői kiegészítés a „Javaslat Budapest Főváros Önkormányzata 2011. évi költségvetésére” tárgyú előterjesztéshez

	
	


[image: fejlec_ff_0b.png]


Előterjesztés
a Közgyűlés részére
Tisztelt Közgyűlés!
A tárgyban szereplő előterjesztéshez az alábbi pontosításokat, kiegészítéseket teszem:
1) A Fővárosi Érdekegyeztető Tanács a 2011. évi költségvetési javaslatot a február 23-i ülésén fogja megtárgyalni.
2) A gazdasági kamarákról szóló 1999. évi CXXI. törvény VI. fejezet 37. § (4) bekezdésének megfelelően a Kamarák részére a javaslatot megküldtük, a Budapesti Kereskedelmi és Iparkamara a Budapesti Kereskedelmi és Iparkamara véleményét csatolom.
3) A folyamatban levő, Feneketlen-tóval kapcsolatos feladatokat (Feneketlen-tó vízszintbiztosításával kapcsolatos feladatok, Feneketlen-tó revitalizáció I. ütem) együttesen szükséges kezelni, a beruházási feladatok megvalósítójával – a FŐKERT NZRT-vel – a revitalizációs és építési munkákra pénzeszköz átadás-átvételi megállapodást kell előkészíteni. Ennek érdekében a „8403 Önkormányzati fejlesztések” címen belül új feladatként, a „Főkert NZRt Feneketlen-tó revitalizációjával kapcsolatos feladatok” soron 23.100 ezer Ft-ot javasolok biztosítani (ebből 23,1 millió Ft pénzeszköz átadás Áht-n kívülre, a feladat összköltsége 25,6 millió Ft, tény 2,5 millió Ft). Egyidejűleg csökkenteni javasolom a „8403 Önkormányzati fejlesztések” címen belül a „Feneketlen-tó vízszintbiztosításával kapcsolatos feladatok” előirányzatát 15.000 ezer Ft-tal, valamint a „8403 Önkormányzati fejlesztések” címen a „Feneketlen-tó revitalizáció I. ütem” feladat előirányzatát 8.100 ezer Ft-tal.
4) A Bethlen Gábor Szakközépiskola akadálymentesítés feladat megvalósításához az eredetileg tervezetthez képest 3 millió Ft többlet önrész biztosítása szükséges. A fedezet biztosítása érdekében 3.000 ezer Ft-tal javasolom csökkenteni a „8403 Önkormányzati fejlesztések” címen az „Általános Isk., SzI. (Hegyhát u.)” feladat kiadási előirányzatát,                                                                                                                                                                                                                                                                                      ezen belül a saját forrást, a feladat összköltsége 30 millió Ft-ra változik. Egyidejűleg azonos összeggel javasolom megemelni címen belül a „Bethlen Gábor Közlekedési és Közgazdasági Szki, akadálymentesítés” feladat kiadási előirányzatát, ezen belül a saját forrást, a feladat összköltsége 38 millió Ft-ra változik.
5) A nagy utasforgalmú villamos pályaszakaszok felújításának lehetővé tétele érdekében a „7311 Út-hídfelújítások” címen a 2011. évi II. ütem 1. szakasz feladat előirányzatát 700 ezer Ft-tal javasolom csökkenteni, egyidejűleg azonos összeggel javasolom megemelni a „9112 Évközi indítású beruházások” címen a Helyi közforgalmú közlekedés támogatása feladatot. 
Ehhez kapcsolódóan a rendelet-tervezet normaszövege 5. § (5) bekezdése az alábbi szövegrészre módosul:
	(5) 
	A „9112 Évközi indítású beruházások” címen belül tervezett Helyi közösségi közlekedés támogatása, BKV ZRt. tőkepótlás feladathoz kapcsolódó 11.000.000 ezer Ft-ot a megkötött pénzeszköz átadás-átvételi megállapodás után a BKV Zrt-nek tőketartalékba kell helyeznie.



6) A Nemzetgazdasági Minisztérium által az elemi költségvetés összeállításához kiadott tájékoztató 2011. január 31-én vált elérhetővé. A bevételek tervezéséhez az adatok bekérése januárban megtörtént, feldolgozásuk folyamatos volt február közepéig. Az új útmutató alapján azonban a felhalmozási bevételek között kell szerepeltetni néhány, korábban az intézményi működési bevételek között megtervezett tételt: a beruházási és felújítási kiadásokhoz kapcsolódó ÁFA visszatérülést a tárgyi eszközök soron, a felhalmozási kamatbevételeket a pénzügyi befektetések bevételei között kell kimutatni, ezért a rendelet-tervezet 1., 2/b. és 3. táblája, valamint a finanszírozási prognózis érintett részei is módosulnak.

7) A Csarnok- és Piac Igazgatóságtól érkező, évi 150.000 ezer Ft bevétellel javasolom megemelni a „8535 Támogatásértékű működési bevétel” cím bevételi előirányzatát, egyidejűleg azonos összeggel javasolom csökkenteni a „8530 Egyéb fejlesztési célú hitel” bevételi előirányzatát. A ciklus teljes időtartamára tervezett bevétel hozzájárul a Fővárosi Önkormányzat éves költségvetései egyensúlyának megteremtéséhez, csökkentve a költségvetés kockázatát.
8) A Budapesti Kereskedelmi és Iparkamara által rendezett Kézműves Nap és Karnevál támogatására 14.000 ezer Ft-tal javasolom csökkenteni a „9171 Városüzemeltetési céltartalék” cím kiadási, azon belül a működési célú tartalék előirányzatát, egyidejűleg azonos összeget javasolok tervbe venni az új „83.. Budapesti Kereskedelmi és Iparkamara Kézműves Nap és Karnevál támogatása” cím kiadási, azon belül a működési célú pénzeszközátadás áht-n kívülre előirányzatán.
9) A rendelet-tervezet normaszövege 5. §-a kiegészül az alábbi, (7) bekezdéssel:
„(7) A „9114 Céltartalék az önkormányzati szerkezetátalakításhoz kapcsolódó kiadásokra” címen tervezett előirányzat olyan, egyszeri kiadások fedezetéül szolgál, amelyek eredményeként végrehajtott intézményi szerkezeti átalakítások a későbbi évek működési kiadásait tartósan csökkentik.”
A rendelet-tervezet normaszövege 8. § (3) bekezdése első mondata az alábbi szövegrésszel egészül ki:
„(3) A költségvetés tárgyalásának első fordulójában esetlegesen elfogadott módosító indítványokban szereplő, illetve…” 



10) A döntési javaslat A) blokkjában a 2. számú javaslat első francia bekezdése az 1. tábla módosulása miatt az alábbiakra módosul:
2) (Budapest Főváros Önkormányzata 2011. évi költségvetésében)
· a korrigált működési eredményt 12,6%-ban határozza meg

11) A döntési javaslat B) blokkja kiegészül az alábbi, 8. és 9. számú javaslattal:
(A Fővárosi Közgyűlés úgy dönt, hogy)
8) kötelezi a Csarnok és Piac Igazgatóságot, hogy a 2010. évi pénzmaradványa terhére, pénzmaradvány felhasználásként fizessen be 250.000 ezer Ft-ot a Fővárosi Önkormányzat részére. Felkéri a főpolgármestert, hogy intézkedjen a befizetési kötelezettség végrehajtása érdekében.
Határidő: értesítésre 30 nap, befizetésre az értesítést követően 30 nap
Felelős:  Tarlós István
9) Hatályon kívül helyezi a 2011. évi koncepció elfogadásával egyidejűleg elfogadott, 9/2011. (I. 12.) számú Főv. Kgy. határozatot.
A 8. és 9. számú határozati javaslat elfogadásához egyszerű szavazattöbbség szükséges.
9/2011. (I. 12.) számú Főv. Kgy. határozat: a Fővárosi Közgyűlés úgy dönt, hogy kötelezi a Csarnok és Piac Igazgatóságot, hogy a 2010. évi pénzmaradványa terhére, pénzmaradvány felhasználásként, egyszeri jelleggel fizessen be 100.000 ezer Ft-ot a Fővárosi Önkormányzat részére. Felkéri a főpolgármestert, hogy intézkedjen a befizetési kötelezettség végrehajtása érdekében.



A rendelet-tervezet technikai okokból nem tartalmazza a 4. számú táblázat első 4 oldalát. A finanszírozási prognózist és a kapcsolódó háttértábláit, az 1. és 2. számú táblázatot, valamint a 4. számú táblázat hiányzó oldalait a kiegészítés mellékleteként csatolom, a többi rendeleti tábla értelemszerűen változik.

Budapest, 2011. február 22.
	

	Tarlós István
Főpolgármester

